《顺庆行台试士》
明代·苏葵

燕雀无声乌府幽，东风檐外彩云流。衔枚多士机谋壮，织锦何人手段优。

谁似长公堪避舍，我非韩子亦低头。六经仁义如周道，分付诸君莫谬悠。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。